

**Қазақстан-венгр ұйымдасқан қылмысқа, терроризмге, есірткі құралдары мен психотроптық заттардың заңсыз айналымына қарсы күрестегі ынтымақтастық жөніндегі комиссиясының бірінші отырысы барысында қол жеткізілген уағдаластықтарды іске асыру жөніндегі іс-шаралар жоспарын бекіту туралы**

Қазақстан Республикасы Премьер-Министрінің 2005 жылғы 13 желтоқсандағы
N 346-ө Өкімі

      2005 жылғы 21-24 ақпанда Будапешт қаласында өткізілген қазақстан-венгр ұйымдасқан қылмысқа, терроризмге, есірткі құралдары мен психотроптық заттардың заңсыз айналымына қарсы күрестегі ынтымақтастық жөніндегі комиссиясының бірінші отырысы барысында қол жеткізілген уағдаластықтарды іске асыру мақсатында:

      1. Қоса беріліп отырған Қазақстан-венгр ұйымдасқан қылмысқа, терроризмге, есірткі құралдары мен психотроптық заттардың заңсыз   
айналымына қарсы күрестегі ынтымақтастық жөніндегі комиссиясының бірінші отырысы барысында қол жеткізілген уағдаластықтарды іске асыру жөніндегі іс-шаралар жоспары (бұдан әрі - Жоспар) бекітілсін.

      2. Қазақстан Республикасының орталық атқарушы органдары, өзге де мемлекеттік органдары (келісім бойынша) Жоспарда көзделген іс-шараларды орындау жөніндегі шараларды қабылдасын.

      3. Қазақстан Республикасы Сыртқы істер министрлігі есептіден кейінгі айдың оныншы күніне қарай тоқсанына кемінде бір рет Қазақстан Республикасының Үкіметін Жоспардың орындалу барысы туралы хабардар етсін.

*Премьер-Министр*

                                          Қазақстан Республикасы   
                                            Премьер-Министрінің   
                                         2005 жылғы 13 желтоқсандағы   
                                              N 346-ө өкімімен   
                                                  бекітілген

**Қазақстан-венгр ұйымдасқан қылмысқа, терроризмге, есірткі**   
**құралдары мен психотроптық заттардың заңсыз**   
**айналымына қарсы күрестегі ынтымақтастық жөніндегі**   
**комиссиясының бірінші отырысы барысында қол жеткізілген**   
**уағдаластықтарды іске асыру жөніндегі іс-шаралар жоспары**

|  |  |  |  |
| --- | --- | --- | --- |
| Р/с   N | Іс-шараның атауы | Орындалу   мерзімі | Жауапты   орындаушылар |
| 1 | 2 | 3 | 4 |
| 1. | Қазақстан-венгр   ұйымдасқан қылмысқа,   терроризмге, есірткі   құралдары мен   психотроптық   заттардың заңсыз   айналымына қарсы   күрестегі ынтымақ-   тастық жөніндегі   комиссиясының   екінші отырысын   өткізу мерзімін   дипломатиялық   арналар арқылы   пысықтау | 2006   жылғы   маусым | ІІМ, СІМ |
| 2. | Қазақстан Республи-   касы мен Венгрия   Республикасы   арасында Қылмыстық   істер жөніндегі   құқықтық көмек пен   құқықтық қатынастар туралы шарт жасасу туралы мәселені пысықтау | 2006 жылғы маусым | БП (келісім бойынша), ІІМ, Қаржымині, ҚПА (келісім бойынша), ҰҚК (келісім бойынша), Әділетмині, ПКҚ (келісім бойынша) |
| 3. | Трансұлттық қылмыстық топтар,   олардың мүшелері   мен көшбасшылары   туралы бірыңғай   деректер банкін   құру туралы   мәселені пысықтау | 2006   жылғы   қыркүйек | БП (келісім   бойынша), ПМ,   Қаржымині, ҚПА   (келісім   бойынша), ҰҚК   (келісім   бойынша),   Әділетмині, ПКҚ   (келісім бойынша) |
| 4. | Ұйымдасқан қылмысқа,   терроризмге, есірткі   құралдары мен   психотроптық   заттардың заңсыз   айналымына, заңсыз   көші-қонға қарсы   күрестің жай-күйі   туралы ұдайы   ақпарат алмасуды   қамтамасыз ету | Тұрақты | ІІМ, Қаржымині,   ҚПА (келісім   бойынша), ҰҚК   (келісім бойынша), БП   (келісім   бойынша),   Қорғанысмині,   Әділетмині, ДСМ,   Еңбекмині |
| 5. | Есірткі құралдары   мен психотроптық   заттарды тасымалдау   және жасыру әдістері, оларды   буып-түю және   таңбалау тәсілдері   туралы ұдайы   ақпарат алмасуды   жүзеге асыру | Тұрақты | ІІМ, Қаржымині,   ҰҚК (келісім   бойынша), ДСМ |
| 6. | Есепте тұрған   ұйымдасқан қылмыс-   тық топтарды қаржы-   ландыру көздері,   олардың мүшелерінің   жылжымалы және   жылжымайтын мүлікті   сатып алу жағдай-   лары, қылмыстық   жолмен алынған ақша   қаражатын заңдасты-   ру туралы ұдайы   ақпарат алмасуды   жүзеге асыру | Тұрақты | ҚПА (келісім   бойынша), БП   (келісім   бойынша), ІІМ,   ҰҚК (келісім   бойынша) |
| 7. | Құқық қорғау   органдарының ұйымдасқан қылмысқа,   терроризмге, есірткі   құралдары мен   психотроптық   заттардың заңсыз   айналымына қарсы   күрес саласындағы   кадрларын даярлау   аясында екі жақты   ынтымақтастық   орнату жөніндегі   мәселені пысықтау | Тұрақты | ІІМ, Қаржымині,   ҚПА (келісім   бойынша), ҰҚК   (келісім   бойынша), БП   (келісім бойынша) |
| 8. | Ведомстволық оқу   орындары арасындағы   ынтымақтастық туралы   екі жақты келісім   жасасу туралы   мәселені пысықтау | 2006 жылғы қыркүйек | ІІМ, Қаржымині,   ҚПА (келісім   бойынша), ҰҚК   (келісім бойынша) |

      Ескертпе: аббревиатуралардың толық жазылуы   
      ІІМ - Қазақстан Республикасы Ішкі істер министрлігі   
      СІМ - Қазақстан Республикасы Сыртқы істер министрлігі   
      БП - Қазақстан Республикасы Бас прокуратурасы   
      ҰҚК - Қазақстан Республикасы Ұлттық қауіпсіздік комитеті   
      Әділетмині - Қазақстан Республикасы Әділет министрлігі   
      Қорғанысмині - Қазақстан Республикасы Қорғаныс министрлігі   
      ДСМ - Қазақстан Республикасы Денсаулық сақтау министрлігі   
      Еңбекмині - Қазақстан Республикасы Еңбек және халықты әлеуметтік қорғау министрлігі   
      ПКҚ - Қазақстан Республикасы Президентінің Күзет қызметі   
      Қаржымині - Қазақстан Республикасы Қаржы министрлігі   
      ҚПА - Қазақстан Республикасы Экономикалық қылмысқа және сыбайлас жемқорлыққа қарсы күрес агенттігі (қаржы полициясы)

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК